Cloenda del curs inicial de català a Santa Eulàlia de Riuprimer
El Servei de Català del Consell Comarcal d'Osona, juntament amb la Mancomunitat La Plana, ha impartit des de l'octubre fins a l'abril un curs de català de nivell inicial, en el marc del programa per a la convivència, que inclou diverses accions per integrar les persones nouvingudes.
Presentació del llibre de Sant Jordi "El conill de la lluna"
Amb motiu de la diada de Sant Jordi es va presentar, el 10 d'abril, al Temple Romà de Vic, el llibre El conill de la lluna. Aquest llibre és el resultat de la col·laboració de cinc institucions de la ciutat : el Centre de Normalització Lingüística d'Osona, La Farinera CAVV, l'Associació Tapís, l'Escola de Música i Conservatori de Vic (EMVIC) i Escènic Vic . La llengua, la il·lustració, un projecte d'inserció sociolaboral, la música i la interpretació són els cinc ingredients que han contribuït a fer-lo possible.
Club de lectura amb els alumnes de nivell suficiència 3 del SLC de Vic
Com a final del primer trimestre i coincidint amb la diada de Sant Jordi, s'ha portat a terme al SLC de Vic un club de lectura amb els alumnes de nivell de suficiència 3. El llibre escollit ha sigut Montcroix, de Joan Casanovas, i hi han participat uns 20 alumnes.